"Аџьармыкьаҿы сыҟан хаҭала, уа иҟоуп ауадаҩрақәа рацәаны. Ауаа иадыркуеит ҳәа анраҳа, ахә шьҭырхит, аха уаҵәы инаркны аусура иаҟәыҵуеит аҟнытә уа атауарақәа рыхә ашьҭыхра ахала ацоит. Егьырҭ ахәаахәҭратә ҭыԥқәа рҿы иҟоуп ашәҟәқәа атауар шрыдыркылаз атәы ахьарбоу, шаҟа иацҵатәны азин ыҟоу ҳара иаадыруеит, уи еиҿырԥшны иангәаҳҭалак, аиашамрақәа ҳаԥшаар, ашәҟәқәа егьырҭ иахьаҭаху аусбарҭақәа рахь иҳашьҭуеит. Араҟа алабжьара акәым ҳнапы иану, аиашамрақәа зегьы ишаҳәҭоу игәаҭахоит, иаҭаххаргьы, ахәаахәҭратә ҭыԥгьы аҳаркуеит, уахь аӡәгьы дзымнеиуа. Ишахәҭаҵәҟьоу алеишәа ааҳарԥшып ҳәа ҳгәы иҭоуп", - ҳәа азгәеиҭеит Саманба.
Инеиҵыху аиҿцәажәара шәазыӡырҩы арадио Sputnik Аԥсны аефир аҿы.
Иара убас шәаԥхьар ҟалоит: